“กบง.” ไฟเขียว ขยายกำหนด COD โรงไฟฟ้า SPP Hybrid 300 เมกะวัตต์ ถึงปี 65
“คณะกรรมการบริหารนโยบายพลังงาน” ไฟเขียว ขยายกำหนด COD โรงไฟฟ้า SPP Hybrid 300 เมกะวัตต์ ออกไปอีก 1 ปี จากเดิมปี 2564 เป็นปี 2565
“คณะกรรมการบริหารนโยบายพลังงาน” ไฟเขียว ขยายกำหนด COD โรงไฟฟ้า SPP Hybrid 300 เมกะวัตต์ ออกไปอีก 1 ปี จากเดิมปี 2564 เป็นปี 2565
21 ก.ย. 2563

คณะกรรมการบริหารนโยบายพลังงาน (กบง.) ที่มีนายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน เป็นประธาน เห็นชอบตามข้อเสนอเชิงนโยบายของคณะกรรมการกำกับกิจการพลังงาน (กกพ.) เพื่อเยียวยาผู้ได้รับการคัดเลือกโครงการ SPP Hybrid Firm ในการขยายกำหนดวันจ่ายไฟฟ้าเชิงพาณิชย์ตามสัญญา (COD) โครงการ SPP Hybrid Firm ออกไป 1 ปี จากเดิมปี 2564 เป็นปี 2565 จากปัญหาและอุปสรรคในการพัฒนาโครงการฯ ที่ไม่สามารถจัดทำรายงานด้านสิ่งแวดล้อมได้ตามระยะเวลา
ทั้งนี้ มอบให้ กกพ.ไปดำเนินการแจ้งผู้ได้รับการคัดเลือก ให้จัดทำรายงานแผนการดำเนินการโครงการฯ และจัดส่งให้ กกพ. ภายในวันที่ 30 ตุลาคม 2563 เพื่อพิจารณา และนำผลการพิจารณา มารายงานต่อ กบง.ต่อไป
อนึ่ง เมื่อปี 60 กกพ.ประกาศรายชื่อผู้ได้รับคัดเลือกเป็นผู้ผลิตไฟฟ้าตามโครงการผลิตไฟฟ้าจากพลังงานหมุนเวียนรูปแบบ SPP Hybrid Firm ทั้งสิ้น 17 โครงการ มีปริมาณเสนอขายรวมทั้งสิ้น 300 เมกะวัตต์ (MW) และกำลังผลิตติดตั้งรวม 434.60 เมกะวัตต์ โดยจะต้องจ่ายไฟฟ้าเชิงพาณิชย์ตามสัญญาภายในวันที่ 31 ธ.ค.64